
SURAH AT-TAKWIR 
Surah Penggulungan Matahari 
Surah (81) - Makkiyah - 29 ayat 






Dengan nama Allah Yang Maha Penyayang dan Maha Pengasih. 









''i! 



1. Apabila matahari digulung. 

2. Dan apabila bintang-bintang gugur bertaburan. 
JJO/--' jLiUjJ 5 

^ i- * > ^ 

3. Dan apabila gunung-ganang dihancurleburkan. 



paujOiii; 

4. Dan apabila unta-unta bunting (yang disayangi) itu dibiarkan. 

'i 



5. Dan apabila binatang-binatang liar dikumpulkan. 



6. Dan apabila lautan-lautan dinyalakan. 

7. Dan apabila roh-roh dicantumkan kembali dengan jasad-jasadnya. 



> >' >»"tT im ^ 



8. Dan apabila bayi perempuan yang ditanam hidup-hidup itu disoalkan. 



9. Kerana dosa apakah dia dibunuh? 




Ilii 



U 



10. Dan apabila buku-buku catatan amalan dibentangkan. 









11. Dan apabila langit dihapuskan. 




12. Dan apabila Neraka dinyalakan. 




13. Dan apabila Syurga didekatkan. 




14. Nescaya setiap orang mengetahui apa yang telah dilakukannya. 




15. Sesungguhnya Aku bersumpah dengan bintang-bintang. 




16. Yang muncul dan menghilang. 



y 



> «'V. 

17. Dan demi malam ketika ia menggelap. 

18. Dan demi pagi ketika ia bernafas. 

Z' t 

V^i/yr"j oyu> M 

19. Sesungguhnya al-Qur’an itu perkataan utusan-Nya yang mulia (Jibril). 

20. Yang gagah perkasa dan mempunyai kedudukan yang teguh di sisi 
Tuhan yang memiliki 'Arasy. 

21. Yang dita'ati (di alam al-Mala'ul-A'la) dan amat amanah. 

22. Sahabat kamu (Muhammad) itu bukannya seorang gila. 

yt. J-i 4 .. 9 SS , 

jij j 

23- Dan sesungguhnya dia pemab melihatnya (Jibril) di ufuk yang nyata. 



TH/n: v 






24. Dan dia tidak bakhil dalam menyampaikan urusan ghaib (yang diwahyukan 
kepadanya). 



25. Dan al-Qur'an itu bukannya perkataan syaitan yang direjam. 

26. Ke manakah kamu akan pergi? 

27. Sesungguhnya al-Qur'an itu tiada lain melainkan peringatan kepada 
semesta alam. 




28. Iaitu kepada sesiapa di antara kamu yang hendak mengikut jalan yang 
lurus. 






29. Dan kamu tidak dapat menentukan kehendak kamu kecuali dikehendaki 
Allah Tuhan semesta alam. 

(Latar belakang dan pokok pembicaraan) 



Surah ini mengandungi dua bahagian. Setiap bahagian masing-masing menjelaskan 
satu hakikat agung dari hakikat-hakikat 'aqidah Islam. 



Hakikat pertama ialah hakikat Qiamat dan peristiwa-peristiwa kemusnahan alam 
yang hebat dan menyeluruh termasuk matahari, bintang-bintang, gunung-ganang, lautan- 
lautan, bumi dan langit, binatang-binatang temakan dan binatang-binatang liar dan manusia 
sendiri. 



Hakikat kedua ialah hakikat wahyu serta apa yang berhubung dengannya seperti 
sifat malaikat yang membawa wahyu itu dan Nabi yang menerimanya, juga sikap kaum 
yang disampaikan wahyu itu di samping persoalan kehendak Allah yang agung yang telah 
menciptakan mereka dan menurunkan wahyu kepada mereka. 

Nada umum surah ini hampir sama dengan ledakan malapetaka yang terlepas 
dari tambatannya, yang memusnah dan menghancurleburkan segala-galanya, yang 
mencemaskan segala yang tenang, yang menggentarkan segala yang aman, yang 
menghapuskan segala yang disayangi, yang menukarkan segala yang biasa, yang 
menggoncangkan jiwa manusia dengan goncangan yang hebat dan lama hingga 
mencabutkan darinya segala sesuatu yang disenangi dan- disayanginya. Mereka tiba-tiba 
berada di tengah-tengah taufan malapetaka yang amat dahsyat laksana sehelai bulu yang 
diterbangi angin yang tidak pernah mantap dan tetap, tiada tempat perlindungan bagi 
mereka melainkan hanya di bawah naungan Allah Yang Maha Esa, Maha Gagah dan Maha 
Kekal. Hanya pada Allah sahaja terdapat ketenangan dan ketenteraman. 

Kerana itu nada umum surah ini menghapuskan dari jiwa manusia segala sesuatu 
yang disayangi dan disenangi olehnya supaya ia berlindung di bawah naungan Allah dan 
mencari ketenangan dan ketenteraman di sisi-Nya. 




Pemandangan-pe- 
mandangan Per- 
ubahan Alam Yang 
Total 

Di samping itu surah ini kaya dengan berbagai-bagai pemandangan yang menarik 
sama ada pemandangan-pemandangan di alam dunia yang indah yang kita lihat 
sekarang, atau pemandangan-pemandangan di alam Akhirat di mana seluruh alam dunia 
berubah dari keadaan-keadaannya yang lumrah kepada kita. 

Surah ini juga kaya dengan ungkapan-ungkapan yang indah, yang dipilih dengan 
teliti untuk mewarnakan berbagai-bagai pemandangan dan berbagai-bagai nada 
pernyataan. Kedua-duanya bertemu dalam ruang surah yang pendek ini dan menembusi 
ke dalam hati dengan penuh kekuatan dan saranan. 



Jika tidak kerana wujudnya dalam pengungkapan al-Qur'an, kata-kata dan 
ungkapan-ungkapan yang tidak begitu biasa dan tidak begitu jelas kepada pembaca- 
pembaca di zaman ini, tentu saya lebih suka tinggalkan surah ini menjelaskan dirinya 
sendiri dengan nadanya, dengan gambaran-gambarannya dan bayangan-bayangannya, 
hakikat-hakikatnya dan pemandangan-pemandangannya iaitu penjelasan yang tidak 
dapat dilakukan oleh mana-mana terjemahan bahasa manusia dan penjelasan yang terus 
sampai ke lubuk hati dan memetikkan tali-tali perasaannya yang mengharukan. 



Tetapi kami terpaksa mentafsirkan kata-kata dan ungkapan-ungkapa^itu, kerana 
di zaman ini kita berada begitu jauh dari tradisi bahasa al-Qur'an. * 



(Pentafsiran ayat-ayat 1 - 14) 












1. "Apabila matahari digulung." 

2. "Dan apabila bintang-bintang gugur bertaburan." 

3. "Dan apabila gunung-ganang dihancurleburkan." 

4. "Dan apabila unta-unta bunting (yang disayangi) itu dibiarkan." 

D " s.* 4 



5. "Dan apabila binatang-binatang liar dikumpulkan." 

6. "Dan apabila lautan-lautan dinyalakan." 

\ l >lj 

7. "Dan apabila roh-roh dicantumkan kembali dengan jasad-jasadnya." 

8. "Dan apabila bayi perempuan yang ditanam hidup-hidup itu disoalkan." 

^ -'i t' A 

9. "Kerana dosa apakah dia dibunuh?" 

lbb 

10. "Dan apabila buku-buku catatan amalan dibentangkan." 






11. "Dan apabila langit dihapuskan." 

> -f 



12. "Dan apabila Neraka dinyalakan." 



13. "Dan apabila Syurga didekatkan." 




14. "Nescaya setiap orang mengetahui apa yang telah dilakukannya." 



Itulah pemandangan perubahan dan revolusi alam yang membabitkan segala yang 
ada, membabitkan segala jirim di langit dan di bumi, membabitkan binatang-binatang liar 
dan ternakan-ternakan yang jinak, membabitkan manusia dan membabitkan segala 
peraturan dan undang-undang. Pada hari itu, segala yang tersembunyi selama ini akan 

Alam Buana Me- 
nemui Ajalnya 



Kejadian Qiamat 
Tidak Dapat Di- 
fahami Dengan 
Pemikiran Kita 
Yang Biasa 



terdedah, segala yang majhul selama ini akan diketahui dan setiap orang akan mengetahui 
sebanyak mana modal dan bekalannya yang dibawa untuk menghadapi situasi pengadilan 
dan Hisab, sedangkan segala sesuatu di sekelilingnya bergerak kencang dan terbalik 
songsang. 

Perubahan-perubahan alam yang amat besar ini menunjukkan bahawa alam yang 
tersusun indah ini di mana setiap geraknya disusun rapi dan setiap hubungannya 
dikawal kemas, alam yang diciptakan begitu kukuh dan dibangunkan begitu sempurna 
dan hemat, alam ini pada Hari Qiamat nanti akan terhurai segala ikatan peraturan dan 
undang-undangnya menyebabkan segala bahagiannya hancurlebur dan pecah berkecai, 
segala sifat-sifat asalnya akan musnah dan hilang. Pada hari ini, alam menemui ajalnya 
dan seluruh kejadiannya berubah kepada satu bentuk yang lain, di mana alam kehidupan 
dan hakikat-hakikat mengalami perubahan yang berlainan sama sekali dari alam dunia 
yang kita kenali itu. 

Inilah hakikat yang mahu diterapkan oleh surah ini ke dalam hati dan perasaan 
manu^ supaya ia berpisah dari pengaruh gejala-gejala alam yang fana ini - walaupun 
kelihatan tetap dan mantap - dan berhubung dengan hakikat yang kekal iaitu hakikat 
Allah yang tidak berubah dan musnah, ketika segala kejadian alam berubah dan musnah, 
dan seterusnya supaya hati manusia terlepas bebas dari segala ikatan belenggu biasa 
yang wujud di alam yang dapat dilihat ini untuk menuju kepada hakikat Allah yang 
mutlaq yang tidak terikat dengan zaman dan ruang, pandangan dan tanggapan dan tidak 
terikat dengan apa sahaja gejala yang mengikatnya dalam suasana dan skop yang terbatas. 

Inilah perasaan umum yang meresap ke dalam jiwa ketika melihat pemandangan- 
pemandangan Qiamat yang mengerikan itu. Hakikat yang sebenarnya yang akan berlaku 
kepada seluruh makhluk ini pada hari itu adalah terpulang kepada ilmu Allah. Hakikat ini 
terlalu besar untuk ditanggapkan oleh kita sekarang dengan perasaan-perasaan dan 
kefahaman-kefahaman kita yang terikat dengan tanggapan dan pemikiran kita yang biasa. 
Bencana alam yang paling besar diketahui oleh kita ialah gempa bumi yang meruntuh 
dan memusnahkan atau letupan gunung berapi yang menyemburkan lahar-lahar, atau 
malapetaka bumi yang ditimpa tahi bintang atau disambar petir. Paling hebat malapetaka 
air yang dialami manusia ialah banjir-banjir yang besar. Kejadian angkasa yang paling 
hebat diteropong manusia ialah ledakan-ledakan kecil yang berlaku pada matahari yang 
dilihat dalam jarak ratusan juta batu. 

Kejadian-kejadian ini jika dibandingkan dengan kejadian-kejadian revolusi alam 
yang menyeluruh pada Hari Qiamat kelak hanya merupakan hiburan-hiburan kanak-kanak 
sahaja. Andainya kita perlu mengetahui sebahagian dari hakikat yang akan berlaku 
kepada makhluk-makhluk yang ada pada Hari Qiamat kelak, maka tidak ada jalan lain untuk 
kita selain dari memberi gambaran-gambaran yang dekat kepada pemahaman kita dengan 

menggunakan kata-kata dan ungkapan-ungkapan yang biasa kita fahami dalam kehidupan 
dunia ini. 

****** 




1. "Apabila matahari digulung." 

Penggulungan matahari mungkin dimaksudkan bahawa matahari kelak akan sejuk 
dan padam cahayanya. Pucuk-pucuk apinya yang marak dan menjulang sekarang di 
sekeliling tepi-tepinya sejauh ribuan batu ke angkasa raya itu akan merunduk hilang. 
Pucuk-pucuk apinya itu dapat dilihat melalui teropong-teropong bintang pada masa 
gerhana. Ia akan berubah dari gas yang tercetus dari kesan kepanasannya yang tinggi 
hingga 12,000 darjah, iaitu kepanasan yang mengubahkan bahan-bahan yang mem- 
bentukkan matahari itu kepada gas-gas yang bernyala. Ia akan berubah dari keadaan ini 
kepada keadaan membeku seperti kulit bumi dan menyebabkan pucuk-pucuk apinya 
padam tidak menjulang-julang lagi. 

» 

Mungkin ia akan berakhir begini dan mungkin pula ia akan berakhir dengan cara yang 
lain, tetapi bagaimana cara ia berakhir dan apakah faktor-faktor yang menyebabkannya 
berakhir sedemikian adalah terpulang kepada ilmu Allah. 



****** 





2. "Dan apabila bintang-bintang gugur bertaburan." 



Keguguran bintang-bintang mungkin dimaksudkan bahawa bintang-bintang itu 
kelak akan jatuh bertaburan dari sistem yang mengikatnya dan akan padam cahayanya. 
Allah sahaja yang tahu bintang-bintang manakah yang akan jatuh bertaburan itu. Adakah 
kumpulan bintang-bintang yang dekat dengan kita seperti kumpulan bintang yang 
menjadi keluarga matahari kita, atau galaksi kita yang terdiri dari ratusan juta bintang, atau 
seluruh bintang yang ada yang tidak diketahui bilangannya dan tempat-tempatnya 
melainkan Allah. Kerana di sebalik apa yang dilihat menerusi teropong-teropong kita 
terdapat berbagai-bagai galaksi dan angkasa-angkasanya yang kita tidak tahu sebanyak 
mana bilangannya dan sejauh mana batasnya. Tetapi yang pastinya ada bintang-bintang 
yang akan gugur bertaburan pada Hari Qiamat sebagaimana yang telah dijelaskan oleh 
berita yang benar ini. Tiada siapa yang mengetahui hakikatnya melainkan Allah. 



Matahari Digulung 



****** 




182 



JUZlf YANG KETIGA PULUH 



3. "Dan apabila gunung-ganang dihancurleburkan." 



Gunung-ganang 

Hancurlebur 



Kehancuran gunung-ganang ialah kemusnahan dan keleburannya menjadi debu- 
debu bertaburan di udara sebagaimana dijelaskan di dalam satu surah yang lain: 



^ / ( ^ x S' 

1 ^) 



105 . "Dan mereka bertanya kepadamu tentang gunung-ganang, maka jawablah 
ia akan dihancurleburkan oleh Tuhanku." 



(Surah Taha) 



0 jey'fciSj 

5. "Dan gunung-ganang dileburkan dengan seleiimr-leburnya." 

6. "Lalu ia menjadi debu-debu yang berterbangan." 

(Surah al-Waqi'ah) 






'A' 



20 . 



"Dan gunung-ganang dihancurleburkan, lalu ia menjadi seperti 
fatamorgana." 

(Surah an-Naba 1 ) 



Semua ayat-ayat ini menunjukkan kehancuran dan keleburan yang akan berlaku 
kepada gunung-ganang. Keadaannya yang selama ini kukuh, teguh dan mantap akan 
hilang semuanya. Mungkin juga kehancuran itu bermula dengan gerak gempa bumi yang 
diceritakan oleh al-Qur'an: 

OWj 

1. "Apabila bumi digegarkan dengan sedahsyat-dahsyat gegarannya." 

' -'l y 'l 

2. "Dan bumi telah mengeluarkan isi kandungannya." 





(Surah al-Zalzalah) 

Itulah peristiwa-peristiwa dahsyat yang akan berlaku pada Hari Qiamat yang 
panjang itu. 



* * * * * * 




4. "Dan apabila unta-unta bunting (yang disayangi) dibiarkan." 



Yang dimaksudkan dengan unta-unta bunting itu ialah unta-unta bunting yang 
berada dalam bulannya yang kesepuluh. Ia merupakan harta temakan yang paling mahal 
yang dimiliki orang-orang Arab. Unta-unta yang sedemikian amat disayangi mereka 
kerana mereka mengharapkan anak dan susu yang tidak lama lagi akan berhasil. Pada hari 
berlakunya kejadian-kejadian kemusnahan alam yang dahsyat itu, maka unta-unta 
kesayangan itu akan terbiar dan ditinggalkan begitu sahaja. Ia tidak lagi berharga dan tiada 
seorang pun yang menghiraukannya. Orang-orang Arab yang dihadapkan firman ini 
kepada mereka tidak akan membiarkan unta-unta itu melainkan dalam keadaan-keadaan 
^yang dilihat mereka terlalu dahsyat dan hebat. 

1 

* * * * * * 



5. "Dan apabila binatang-binatang liar dikumpulkan." 



Maksudnya, binatang-binatang yang liar itu ketakutan kerana kemusnahan yang 
sedang berlaku itu. Mereka berkumpul kerana terlalu takut, mereka berkeliaran di celah- 
celah bukit. Mereka lupakan ketakutan mereka terhadap satu sama lain dan mereka lupakan 
mangsa-mangsa mereka. Mereka berlari-larian tanpa tujuan. Mereka tidak lagi pulang ke 
lubang-lubang atau sarang-sarang kediaman mereka. Mereka tidak lagi memburu mangsa- 
mangsa mereka. Ketakutan dan kedahsyatan suasana telah mencabutkan saki baki tabiat- 
tabiat dan sifat-sifat binatang liar itu. Bagaimana pula keadaan manusia pada hari 
malapetaka alam yang dahsyat itu? 



* * * * * * 



\\i\; 



Harta-harta 
Kesayangan Di- 
biarkan 



Binatang-binatang 
Liar Berkumpul 



6. "Dan apabila lautan-lautan dinyalakan." 

Lautan-lautan 
Membanjir Dan 
Meledak 



Kata-kata " " ini juga mungkin bermakna "dibanjirkan" atau "dipenuhkan 

dengan air." Sama ada air-air itu mencurah ke dalam lautan-lautan dengan sebab banjir- 
banjir seperti banjir-banjir yang dikatakan berlaku semasa kelahiran bumi dan 
kesejukannya yang telah kami huraikan dalam Surah " %!j3l "atau dengan sebab ber- 
lakunya gempa-gempa bumi dan ledakan gunung-gunung berapi yang membelahkan 
tebing-tebing yang memisahkan di antara lautan-lautan dan menyebabkan air lautan- 
lautan itu banjir membanjiri antara satu sama lain. Atau bermakna lautan itu meledak 
dan terbakar seperti yang diterangkan dalam ayat lain: 









V 



3. "Dan apabila lautan-lautan telah dipecahkan." 

(Surah al-Infitar) 

Maksudnya, dipecahkan unsur-unsur yang ada di dalam air lautan itu hingga unsur- 
unsur hidrogennya terpisah dari unsur oksigennya, atau maksudnya diledakkan atom- 
atomnya seperti yang berlaku dalam ledakan bom atom atau berlaku dengan cara yang 
lain. Apabila ledakan ini berlaku, maka api yang amat besar yang tidak dapat dikhayalkan 
akan tercetus dari lautan-lautan. Ledakan sebahagian kecil dari atom-atom di dalam 
bom-bom atom dan hidrogen yang biasa telah mengakibatkan malapetaka besar yang 
dikenali di dunia sekarang. Andainya atom-atom lautan itu diledakkan sedemikian rupa 
atau dengan cara yang lain, sudah tentu manusia tidak mampu untuk mengkhayalkan 
bagaimana dahsyatnya malapetaka dan neraka besar yang akan tercetus dari lautan-lautan 
yang luas itu. 




r-"-? 



7. "Dan apabila roh-roh dicantumkan kembali dengan jasad- jasadnya." 



Roh Bercantum Se- 
mula Dengan Jasad 



Mungkin dimaksudkan bahawa roh-roh itu akan dicantumkan kembali dengan jasad- 
jasadnya setelah diciptakan semula, dan mungkin pula dimaksudkan bahawa kumpulan- 
kumpulan manusia yang sama dan sealiran akan digabungkan dalam satu golongan 
sebagaimana telah diterangkan dalam ayat yang lain: 



C » , y ''V 



7. "Dan jadilah kamu tiga golongan." 



(Surah al-Waqi’ah) 



Iaitu golongan orang-orang yang dekat dengan Allah (Muqarrabin), golongan kanan 
dan golongan kiri atau sebagainya dari kumpulan-kumpulan yang sama. 

8. "Dan apabila bayi perempuan yang ditanam hidup-hidup itu disoalkan." 




-'T i f 



< s 



s' 



Jenayah Membunuh 
Anak-anak Kerana 
Sebab-sebab Sosio 
Ekonomi Dibongkar 



9. "Kerana dosa apakah dia dibunuh?" 



Kerendahan jiwa manusia di zaman jahiliyah telah mengakibatkan tersebarnya 
adat menanam anak perempuan hidup-hidup, kerana takut malu dan takut miskin. Adat ini 
telah diceritakan oleh al-Qur'an sebagai merakamkan keburukan zaman jahiliyah dan 
kerana di zaman inilah Islam datang menyelamatkan umat Arab dari jurangnya yang 
dalam dan mengangkatkan darjat umat manusia seluruhnya. Allah berfirman dalam ayat 
yang lain; 






58. "Dan apabila seseorang dari mereka disampaikan berita mendapat anak 
perempuan. Maka hitamlah mukanya dan ia kelihatan begitu marah." 





59. "Ia menyembunyikan dirinya dari orang ramai kerana terlalu buruknya 
berita yang disampaikan kepadanya, adakah ia wajar memeliharakannya 
dengan menanggung kehinaan atau menimbuskannya sahaja hidup- 
hidup di dalam tanah. Alangkah buruknya keputusan yang diambil 
mereka." 

(Surah an-Nahl) 



Dalam surah yang lain la berfirman-. 







/ " 




17. "Dan apabila seorang dari mereka disampaikan berita mendapat anak 
perempuan yang dijadikannya contoh anak kepada Allah Yang Maha 
Pemurah, maka hitamlah mukanya dan ia kelihatan begitu marah." 

Penindasan Ter- 
hadap Kaum Wanita 



18. "Adakah anak perempuan yang dibesarkan dalam perhiasan itu (layak 
dikatakan anak Allah) sedangkan dia pula tidak dapat memberi hujah 
yang jelas dalam pertengkaran." 

(Surah az-Zukhruf) 



Dalam surah yang lain lagi Ia berfirman,- 




3 1 . "Dan janganlah kamu membunuh anak-anak kamu kerana takut miskin, 

Kamilah yang menanggung rezeki mereka dan rezeki kamu." 

(Surah al-Isra') 

Penanaman bayi perempuan itu dilakukan dengan cara yang amat kejam iaitu mereka 
ditanam hidup-hidup. Dan penanaman hidup-hidup itu dilakukan dengan bermacam- 
macam cara. Ada yang membiarkan anak perempuan itu besar sehingga usia enam tahun. 
Di waktu itu ia akan berkata kepada ibunya, "Harumkan budak ini dengan minyak wangi 
dan hiaskan dengan pakaian yang indah supaya dapat aku bawakannya kepada bapa 
mertuanya." Sebelum ini ia telah pun menggali sebuah telaga untuk anak itu di padang pasir, 
dan apabila ia membawa anak itu ke sana ia berkata kepadanya, "Tengoklah dalam lubang 
ini," dan ia terus menolaknya ke dalam lubang itu dan menimbuskannya. Setengahnya 
pula si ibu sendiri yang duduk di atas sebuah lubang yang digali khas apabila tiba 
masanya untuk melahirkan anak. Jika anak yang dilahirnya itu perempuan, ia terus 
campakkannya ke dalam lubang itu dan menimbuskannya, dan jika lelaki, ia akan berdiri 
bersama anak itu. Ada setengah mereka, jika ia berniat untuk tidak menanamkan anak 
perempuannya, ia akan memeliharanya dalam keadaan yang hina sehingga kanak-kanak 
itu dapat mengembalakan ternakannya. Di waktu itulah kanak-kanak itu akan dipakaikan 
dengan baju jubah yang diperbuat dari bulu atau rambut, kemudian di hantar ke desa 
untuk mengembala untanya. 

Mereka yang tidak menanamkan bayi-bayi perempuan dan tidak pula menghantarkan 
mereka ke desa untuk mengembala ternakan, mereka mempunyai cara-cara yang lain 
untuk menghina dan menindaskan kaum wanita. Apabila seorang perempuan berkahwin, 
tiba-tiba suaminya meninggal, maka wali suaminya akan datang kepadanya dan 
mencampakkan bajunya di atasnya. Ini bererti ia tidak dibolehkan berkahwin dengan 
orang lain. Jika ia suka, ia akan mengambil perempuan itu sebagai isterinya tanpa 
menghiraukan sama ada ia bersetuju atau tidak. Dan jika ia tidak suka, ia akan 
tahankannya sampai mati untuk mewarisi hartanya atau perempuan itu membayar wang 
tebusan kepadanya. Ada pula yang menceraikan isterinya dengan mengenakan syarat 
bahawa ia tidak boleh berkahwin melainkan dengan lelaki yang disukainya dan sanggup 
membayar tebusan sebanyak maskahwin yang telah diberikan kepadanya. Ada pula yang 
menahan perempuan yang mati suaminya dari berkahwin untuk dikahwinkan dengan 

seorang kanak-kanak mereka dan apabila kanak-kanak ini besar, maka dapatlah ia 
mengambil perempuan itu. Ada lelaki yang memelihara anak perempuan yang yatim dan 
menahankannya dari berkahwin dengan harapan isterinya mati dan dapatlah ia berkahwin 
dengan anak yatim itu, atau dia kahwinkan anak yatim itu dengan anaknya sendiri yang 
masih kecil kerana tamakkan harta kekayaan dan kecantikannya. 

Demikianlah pandangan jahiliyah terhadap kaum wanita hingga datang agama 
Islam mengecam adat-adat yang keji itu dan menamatkan perbuatan menanam anak 
perempuan dan mencampakkannya sebagai perbuatan yang ganas. Ia jadikan perbuatan 
itu sebagai dosa-dosa yang akan dihisab pada Hari Qiamat dan menyebutkannya bersama- 
sama peristiwa-peristiwa huru-hara Qiamat yang amat dahsyat seolah-olah perbuatan itu 
merupakan salah satu dari peristiwa-peristiwa Qiamat yang amat besar. Allah menjelaskan 
bahawa anak-anak perempuan yang ditanam hidup-hidup itu kelak akan ditanya: Apakah 
dosa mereka yang menyebabkan mereka ditanamkan hidup-hidup? Jika yang ditanam itu 
ditanya dan diperiksa, bagaimana pula dengan penanam itu sendiri? 

Kehormatan kaum wanita tidak mungkin direalitikan selama-lamanya dalam Mengangkatkan 
masyarakat jahiliyah andainya syari'at Allah tidak menurunkan peraturan mengenai wanita Darjat Kuam wanita 
yang telah mengangkatkan kehormatan seluruh umat manusia. Ia telah memuliakan 
manusia lelaki dan perempuan dan meletakkan mereka di tempat yang layak dengan 
makhluk yang menanggung tiupan roh ciptaan Allah Yang Maha Tinggi. Dari sumber 
syari'at inilah terpancarnya kehormatan wanita yang dibawa oleh Islam, dan kehormatan 
itu bukannya lahir dari mana-mana faktor alam sekitar masyarakat Arab. 

Apabila umat manusia dilahirkan semula dengan nilai-nilai dari langit, barulah 
kehormatan wanita dapat ditegakkan. Kedudukan wanita tidak dinilai berdasarkan 
kelemahan dan perbelanjaan hidupnya yang ditanggung oleh keluarganya, kerana ini 
bukannya dari nilai-nilai yang dipertimbangkan dalam neraca Allah, malah yang menjadi asas 
pertimbangan ialah roh manusia yang mulia yang berhubung dengan Allah. Dan roh 
ini adalah dimiliki bersama oleh kaum lelaki dan kaum perempuan. 

Apabila bukti-bukti menunjukkan bahawa agama Islam adalah dari Allah dan apa 
yang dibawa Rasul itu adalah wahyu dari Allah, maka perubahan kedudukan wanita- 
wanita Arab merupakan salah satu dari bukti-bukti yang tepat, kerana dalam masyarakat 
jahiliyah tidak terdapat satu tanda pun yang dapat diharapkan akan mengangkatkan kaum 
wanita kepada kehormatan yang setinggi itu. Di sana tidak ada satu faktor masyarakat 
terutama faktor ekonomi yang mendorong ke arah itu andainya agama Allah tidak turun 
mengangkatkan kehormatan mereka bagi permulaan kali. Kehormatan mereka bukannya 
terangkat dengan faktor-faktor dari bumi umumnya dan bukanlah pula dengan faktor- 
faktor masyarakat jahiliyah khususnya, malah ia terangkat dengan agama Allah yang 

Buku Laporan 
Amalan Didedah 
Dan Dibentangkan 
Kepada Umum 



Langit Dihapuskan 



telah mewujudkan satu kedudukan kaum wanita yang baru, yang berlandaskan kepada 
penilaian dan pertimbangan undang-undang Allah semata-mata. 



****** 




10. "Dan apabila buku-buku catatan amalan dibentangkan." 



Buku-buku catatan amalan itu didedahkan dengan terang, dan pembentangan 
itu membawa makna bahawa amalan itu terbuka kepada pengetahuan umum, ia tidak lagi 
tersembunyi atau sulit. Amalan-amalan yang didedahkan sedemikian terbuka amatlah 
menyeksakan jiwa manusia. Beberapa banyak perbuatan keji yang terlindung dari mata 
ramai telah membuat orang-orang yang melakukannya merasa begitu malu apabila 
dikenangkan mereka dan membuat mereka menggelentar dan hancurluluh apabila 
didedah. Tetapi pada Hari Qiamat perbuatan keji itu akan dibentang dan didedahkan 
kepada umum. 

Pendedahan ini merupakan salah satu dari peristiwa-peristiwa dahsyat pada hari 
itu, di samping merupakan salah satu dari sifat-sifat revolusi alam yang mendedahkan 
segala yang tersembunyi, menzahirkan segala yang terlindung dan membuka segala rahsia 
yang terpendam di dalam dada 



****** 



Penghapusan tabir yang melindungi rahsia-rahsia yang tersembunyi di dalam hati 
dibandingkan pula dengan pemandangan penghapusan langit di alam buana: 

11. "Dan apabila langit dihapuskan." 

Pengertian yang mula-mula masuk ke dalam fikiran kita dari kata-kata "langit" ialah 
bumbung alam yang terbentang di atas kepala kita. Maksud langit dihapuskan ialah ia akan 
ditiadakan, dan bagaimana cara penghapusan langit dan bagaimana penghapusan itu akan 
berlaku merupakan satu persoalan yang tidak dapat dijelaskan dengan pasti. Kita hanya 
dapat khayalkan apabila seseorang melihat ke langit di waktu itu, ia dapati kubah alam itu 
tidak ada lagi di atasnya kerana sesuatu sebab yang telah mengubahkan undang-undang 
dan peraturan alam yang ada. Selama ini undang-undang dan peraturan inilah yang 
menjadi sebab adanya langit itu. Ini sahaja pun sudah cukup. 

Kemudian tibalah peringkat akhir pemandangan-pemandangan Hari Qiamat yang 
amat menakutkan itu: 






12. "Dan apabila Neraka dinyalakan." 




13. "Dan apabila Syurga didekatkan." 

Neraka bernyala dengan marak dan pucuk apinya semakin membumbung tinggi 
dan kepanasannya semakin ghairah. Di mana Neraka ini? Bagaimana ia bernyala? Kita 
tidak mempunyai keterangan selain dari keterangan firman Allah: 




6. "Bahan bakarnya ialah manusia dan batu-batu." 

(Surah at-Tahrim) 



Ini ialah selepas dicampakkan ahli-ahli Neraka ke dalamnya, tetapi sebelum itu 
hanya Allah sahaja yang mengetahui apakah bahan bakarnya. 



Di waktu itu juga Syurga didekatkan dan dapat dilihat oleh bakal-bakal penghuninya 
yang dijanjikan. Ia kelihatan begitu mudah dan senang untuk dimasuki mereka. Kata-kata 
"didekatkan" itu membayangkan seolah-olah Syurga itu ditolakkan kepada mereka atau 
seolah-olah tapak-tapak kaki mereka ditolakkan ke Syurga. 



****** 



Setelah berlaku segala peristiwa-peristiwa yang dahsyat itu di alam buana dan di 
alam hidupan dan benda ini, maka ketika itu barulah manusia yakin terhadap hakikat 
amalan-amalan yang telah dilakukan mereka dan terhadap bekalan-bekalan yang disedia 
dan dibawakan bersama mereka untuk menghadapi peperiksaan dan Hisab: 




14. "Nescaya setiap orang mengetahui apa yang telah dilakukannya." 

Setiap orang tahu pada hari yang dahsyat itu amalan-amalan yang sebenar yang 
ada bersama-samanya, ia tahu manakah amalan-amalan yang menguntungkannya dan 



Neraka Dinyalakan 
Dan Syurga Di- 
sediakan 



Qiamat Membawa 
Kesedaran Kepada 
Setiap Orang 

manakah amalan-amalan yang merugikannya. Semuanya disedari dalam sa'at-sa'at ia 
terkepung di dalam huru-hara alam yang dahsyat. Ia sedar di sa'at-sa'at ia tidak dapat 
berbuat apa-apa untuk mengubahkan amalan-amalan yang telah dilakukannya itu atau 
untuk menambah atau mengurangkannya. Ia sedar di sa'at-sa'at itu ia telah terpisah dari 
segala peraturan biasa dalam kehidupan dan kefahaman, kerana ia telah terputus dari 
alamnya dan alamnya telah terpisah darinya. Segala-galanya telah berubah dan segala- 
galanya telah bertukar. Yang tetap kekal hanya Allah yang tidak pernah berubah dan 
bertukar. Alangkah wajarnya setiap hati sentiasa bertawajjuh kepada Allah agar ia 
menemui Allah ketika seluruh alam ini berubah dan bertukar. 



Dengan nada pernyataan ini berakhirlah bahagian pertama surah ini. Ia membuat 
hati dan pancaindera penuh dengan pemandangan-pemandangan revolusi alam buana. 

(Pentafsiran ayat-ayat 15-18) 

15. "Sesungguhnya Aku bersumpah dengan bintang-bintang." 

16. "Yang muncul dan menghilang." 

17. "Dan demi malam ketika ia menggelap." 

18. "Dan demi pagi ketika ia bernafas." 

Kemudian ti'oa pula bahagian yang kedua dari surah ini. Ia dimulakan dengan 
ungkapan sumpah dengan kejadian-kejadian alam yang indah yang digubah dengan 
senikata-senikata pilihan yang cantik untuk menegakkan hakikat wahyu, dan menerangkan 
sifat malaikat yang menyampaikan wahyu itu dan sifat rasul yang menerimanya, dan 
seterusnya menjelaskan sikap manusia terhadapnya mengikut kehendak Allah: 

15. "Sesungguhnya Aku bersumpah dengan bintang-bintang." 

16. "Yang muncul dan menghilang." 



Bintang-bintang yang beredar, yang muncul dan menghilang itu ialah bintang- 
bintang yang kembali muncul dalam peredaran-peredarannya kemudian menghilang. 
Ungkapan al-Qur'an menyalutkan bintang-bintang itu dengan sifat yang indah iaitu 
kehidupan kijang-kijang yang berlari dan bersembunyi di sarang-sarangnya kemudian 
muncul kembali dari sudut yang lain. 



Di sana terdapat gambaran hayat yang mendenyut segar dalam senikata-senikata 
indah yang memerikan bintang-bintang itu. Di sana juga terdapat saranan yang 
merangsangkan keindahan dalam pergerakan bintang-bintang apabila ia beredar, muncul 
dan menghilang, bersembunyi dan keluar berlari dan kembali. Dan saranan keindahan- 
keindahan pemandangan Ini berpadu pula dengan saranan keindahan senikata dan nada 
bunyinya yang menarik. 




17. "Dan demi malam ketika ia menggelap." 



Yakni ketika malam menjadi gelap. Kata-kata sendiri mempunyai saranan- 

saranan. la terdiri dari dua perkataan ( o"*' ). Bunyi kata-kata ini sendiri memberi 

saranan seakan-akan malam itu makhluk hidup yang berjalan dalam gelap-gelita dengan 
kakitangannya yang tidak dapat dilihat. Ini adalah satu saranan yang menarik yang aneh 
dan satu pemilihan kata-kata yang sungguh indah. 



Ungkapan itu sama dengan ungkapan: 

18. "Dan demi pagi ketika ia mula bernafas." 

Malah ungkapan ini lebih hidup dan lebih kuat saranannya seolah-olah waktu pagi itu 
satu makhluk hidup yang bernafas. Nafas-nafas pagi ialah cahaya siang, denyut hayat dan 
gerak-geri yang menjalar pada segenap makhluk yang hidup. Di sini saya tegaskan 
bahawa bahasa Arab, dengan segala ungkapan-ungkapan tradisionalnya, tidak dapat 
menandingi ungkapan al-Qur'an ini yang menggambarkan waktu pagi. Pemandangan fajar 
menyingsing membuat hati yang terbuka benar-benar merasa bahawa pagi bernafas, 
kemudian datang ungkapan ini menggambarkan hakikat yang dirasai oieh hati yang 
terbuka itu. 



Gambaran Seni 
Pergerakan 
Bintang-bintang Di 
Angkasa Raya 



Gambaran Seni 
Pergerakan Malam 

Setiap orang yang meni'mati keindahan pengucapan dan gambaran akan menganggap 
firman Allah yang berikut: 



<5p 

15. "Sesungguhnya Aku bersumpah dengan bintang-bintang." 

16. "Yang muncul dan menghilang." 






17. "Dan demi malam ketika ia menggelap." 

o— 1 ? 

18. "Dan demi pagi ketika ia mula bernafas" 



sebagai satu kekayaan pengucapan yang mengocakkan perasaan di samping 
menggambarkan hakikat-hakikat kejadian alam yang sebenar. Satu kekayaan pengucapan 
yang amat indah ditambah pula dengan perasaan-perasaan manusia yang menyambut 
fenomena-fenomena alam itu dengan hati yang benar-benar sedar dan peka. 



****** 



(Pentafsiran ayat-ayat 19-21) 

Al-Qur'an mengemukakan pemandangan-pemandangan alam yang menyalutkan 
sifat hayat dan menghubungkan jiwa manusia dengan jiwa kejadian-kejadian melalui 
pengungkapan-pengungkapan yang hidup dan indah itu, adalah bertujuan untuk 
mencurahkan rahsia-rahsia kejadian alam itu ke dalam jiwa mereka dan untuk 
menunjukkan adanya qudrat Ilahi di sebaliknya, juga untuk menjelaskan kebenaran 
hakikat keimanan yang diserukan kepadanya. Kemudian al-Qur'an menyebutkan hakikat 
ini dalam suasana yang paling sesuai: 




Al-Qur'an Wahyu 
Allah Yang Dibawa 
Oleh Jibril Utusan 
Allah Yang Paling 
Istimewa 



19. "Sesungguhnya al-Qur'an itu perkataan utusannya yang mulia 0ibril)." 

20. "Yang gagah perkasa dan mempunyai kedudukan yang teguh di sisi 
Allah yang memiliki 'Arasy." 




21. 'Yang dita'ati (di alam al-Mala'ul-A'la) dan amat amanah." 

Yakni al-Qur'an ini adalah dari perkataan utusannya yang mulia, iaitu Jibril yang 
membawa dan menyampaikan perkataan ini. Oleh itu, al-Qur'an disifatkan sebagai 
perkataan Jibril dilihat dari sudut tugasnya yang menyampaikannya. 

Kemudian ia menyebut sifat Jibril yang dipilih untuk membawa dan menyampaikan 
perkataan itu sebagai seorang yang "mulia" di sisi Allah. Penjelasan Allah yang 
menyifatkannya sebagai "gagah perkasa" itu menyarankan bahawa wahyu Allah itu 
memerlukan kepada kekuatan untuk membawanya. Ia juga mempunyai "kedudukan 
yang teguh di sisi Allah yang memiliki 'Arasy". Maqam dan darjatnya begitu tinggi 
di sisi Allah yang mempunyai 'Arasy yang amat tinggi. Ia juga dita'ati di alam al-Mala'ul-A'la 
dan seterusnya ia bersifat "amanah" dalam urusan membawa dan menyampaikan wahyu itu. 

Semua sifat-sifat ini menyarankan betapa mulia, betapa agung dan betapa luhurnya 
wahyu itu di samping menyarankan betapa besarnya perhatian Allah terhadap makhluk 
manusia hingga Allah memilih malaikat-Nya yang mulia, yang gagah perkasa dan mempunyai 
kedudukan yang tinggi di sisi-Nya sebagai utusan-Nya untuk menyampaikan agama-Nya 
kepada manusia dan menyampaikan wahyu itu kepada Nabi yang dipilih oleh-Nya. Itulah 
perhatian Allah yang seharusnya membuat manusia merasa malu kerana mereka tidak 
mempunyai nilai sedikit pun dalam kerajaan Allah jika Allah tidak bermurah hati memuliakan 
mereka dengan kemuliaan ini. 



****** 



(Pentafsiran ayat-ayat 22 - 28) 



Inilah sifat utusan yang membawa qalam Allah. Adapun sifat Rasulullah yang 
membawa wahyu ini kepada kamu, maka ia sebenarnya seorang sahabat yang kamu 
benar-benar mengenalinya sejak beberapa lama. Oleh itu, mengapakah kamu menuduhnya 
dengan bermacam-macam tuduhan dan menganggapkan da'wahnya dengan berbagai- 
bagai anggapan apabila ia menyampaikan agama yang benar kepada kamu, sedangkan 
dia sahabat kamu yang kamu kenali, dan dia seorang yang jujur dan amanah dalam tugas 
menyampaikan urusan ghaib kepada kamu dengan penuh keyakinan: 




Rasulullah Bukan 
Seorang Yang Asing 
Kepada Kaum Qu- 
raysy 

Al-Qur'an Bukan 
Bisikan Syaitan 



22. "Sahabat kamu (Muhammad) itu bukannya seorang gila." 

23 . "Dan sesungguhnya dia pernah melihatnya (Jibril) di ufuk yang nyata." 

i&i . 

. .V? j o-*! 'AJ 

24. "Dan dia tidak bakhil dalam menyampaikan urusan ghaib (yang 
diwahyukan kepadanya)." 



Mereka telah menuduh Nabi yang mulia, seorang yang mereka tahu benar-benar 
mempunyai fikiran yang baik dan bersifat jujur, sebagai seorang yang gila. Mereka 
mengatakan syaitanlah yang menurunkan al-Qur'an yang diucapkannya. Setengahnya 
berkata begitu untuk menentangnya dan menentang da'wahnya, sebagaimana telah 
diterangkan oleh riwayat-riwayat. Dan setengahnya pula berkata begitu kerana terlalu ta'jub 
dengan ayat-ayat al-Qur'an yang tidak mampu diucapkan oleh manusia sejauh yang 
diketahui mereka, juga kerana sesuai dengan kepercayaan mereka bahawa setiap 
penyair mempunyai syaitan yang membisikkan perkataan-perkataan yang unik, begitu 
juga setiap kahin mempunyai syaitan yang menyampaikan kepadanya berita-berita ghaib 
yang jauh, dan syaitan boleh merasuk setengah-setengah manusia, lalu terkeluar perkataan- 
perkataan yang ganjil dari lidah mereka. Mereka menolak satu-satunya pentafsiran yang 
sebenar bahawa al-Qur'an adalah wahyu yang diturunkan oleh Allah Tuhan Semesta Alam. 

Oleh kerana itu al-Qur'an menceritakan kepada mereka di dalam bahagian yang 
kedua surah ini tentang keindahan alam buana dan pemandangan-pemandangannya 
yang menarik untuk menyarankan ke dalam hati mereka bahawa al-Qur'an ini adalah datang 
dari Allah Yang Maha Berkuasa dan Maha Pencipta yang telah menciptakan keindahan 
alam buana yang tiada tolok bandingnya, juga untuk menerangkan kepada mereka sifat 
malaikat Jibril utusan Allah yang membawa al-Qur'an dan sifat Rasulullah s.a.w, yang 
menyampaikan al-Qur'an, dia adalah sahabat mereka sendiri yang mereka benar-benar 
tahu bahawa dia bukan sekali-kali seorang yang gila. Dan beliau telah melihat Jibril utusan 
Allah yang mulia itu di ufuk yang nyata dan penglihatannya itu amat jelas dan amat yakin. 
Dia seorang yang jujur dan amanah dalam tugasnya menyampaikan wahyu Allah mengenai 
urusan ghaib. Kebenaran percakapannya tidak pernah diragui, dan mereka semua tahu 
bahawa dia tidak bercakap melainkan perkara yang sebenar dan yakin. 

25. "Dan al-Qur'an bukannya perkataan syaitan yang direjam." 



Kerana syaitan-syaitan tidak pernah mewahyukan agama yang benar. Kemudian 
Allah mengaju pertanyaan yang mengandungi ejekan: 

26. "Ke manakah kamu akan pergi?" 

Ke manakah kamu hendak pergi dengan anggapan dan kata-kata kamu itu? Atau ke 
manakah kamu hendak melarikan diri dari kebenaran, sedangkan kebenaran itu akan 
berdepan dengan kamu di mana sahaja kamu pergi. 



27. "Sesungguhnya al'Qur'an itu tiada lain melainkan peringatan kepada 
semesta alam." 

Iaitu peringatan yang mengingatkan mereka tentang hakikat kewujudan mereka, 
hakikat kejadian mereka dan hakikat alam buana di sekeliling mereka. Maksud 
"peringatan kepada semesta alam" ialah da'wah Islam merupakan da'wah global atau 
antarabangsa sejak peringkat perkembangannya yang pertama lagi, sedangkan da'wah di 
Makkah sentiasa ditentang dan diburu sebagaimana dijelaskan oleh ayat-ayat al-Qur'an 
yang diturunkan di Makkah. 

Berdasarkan penerangan yang halus itu, Allah mengingatkan mereka bahawa 
kemudahan menuju jalan hidayat itu adalah diberi kepada siapa sahaja yang 
berkehendak kepadanya. Jadi, merekalah yang bertanggungjawab terhadap diri mereka 
sendiri setelah mereka diberi sepenuh kemudahan ke arah itu.- 

28. "Iaitu kepada siapa di antara kamu yang hendak mengikut jalan yang 
lurus." 

Yakni mengikut hidayat Allah dalam perjalanan menuju kepada-Nya selepas 
penerangan yang jelas ini, yang menghapuskan segala keraguan, menggugurkan segala 
keuzuran dan menunjukkan jalan yang lurus kepada hati yang lurus. Oleh itu, barang 
siapa yang masih tidak mahu mengikut jalan yang lurus, dialah yang bertanggungjawab 
di atas penyelewengannya kerana kewajipannya ialah mengikut jalan yang lurus. 

Sebenarnya bukti-bukti hidayat dan dalil-dalil yang menyarankan keimanan yang 
lodapat dalam kejadian-kejadian diri manusia dan kejadian-kejadian di merata pelosok 
ibm adalah begitu kuat dan begitu mendalam hingga sukar kepada hati manusia untuk 
•enghindari desakannya melainkan dengan susah payah yang disengajakan terutama 
apabila ia mendengar bimbingan ke arah itu disampaikan dengan uslub al-Qur'an yang 
mai menarik dan menyedarkan. Tiada yang menyeleweng dari jalan Allah selepas 

Da'wah Islam Di- 
tujukan Kepada 
Semua Bangsa Dan 
Umat Manusia 



Bukti Kebenaran 
Dan Keimanan 
Terdapat Di Mana- 
mana 

penerangan itu melainkan mereka yang sengaja menyeleweng tanpa sesuatu keuzuran 
dan alasan. 



****** 



(Pentafsiran ayat 29) 

Kehendak Allah 
Mengatasi Segala 
Kehendak Yang 
Lain 

2 9 • "Dan kamu tidak dapat menentukan kehendak kamu kecuali dikehendaki 

Allah Tuhan semesta alam." 

Tujuan pernyataan ini supaya mereka jangan memahami bahawa kehendak dan 
kemahuan mereka adalah terpisah dari kehendak dan iradat Allah Yang Maha Agung 
yang menjadi pokok pangkal kepada segala perkara. Pengurniaan kebebasan memilih dan 
kemudahan mencari jalan hidayat adalah berpokok pangkal dari kehendak dan iradat Allah 
yang meliputi segala sesuatu yang telah dan akan berlaku. 

Nas-nas yang menerangkan bahawa manusia tidak dapat menentukan kehendak- 
kehendak mereka kecuali dikendaki Allah yang disebut oleh al-Qur'an selepas 
membicarakan kehendak-kehendak makhluk adalah bertujuan untuk membetulkan 
kefahaman keimanan yang merangkul hakikat yang agung, iaitu hakikat bahawa segala 
sesuatu di dalam alam buana ini adalah berpokok pangkal dari kehendak dan iradat Allah. 
Dan apa yang dikumiakan Allah kepada manusia iaitu kebolehan memilih salah satu dari 
dua jalan yang telah diterangkan kepada mereka merupakan sebahagian dari kehendak 
dan iradat-Nya sama seperti perencanaan dan pentadbiran-Nya yang lain. Hal ini sama 
juga dengan apa yang dikumiakan Allah kepada para malaikat iaitu kebolehan melakukan 
keta'atan mereka yang mutlaq menjunjung perintah Allah dan kebolehan mereka yang 
sempurna melaksanakan perintah-perintah itu adalah sebahagian dari kehendak dan 
iradat-Nya, samalah dengan kurnia-Nya kepada manusia yang memberi kebolehan 
memilih salah satu dari dua jalan setelah diajar dan diberi penjelasan. 

Hakikat agung ini perlu dijelaskan kepada kefahaman orang-orang Mu'min supaya 
mereka dapat memahami hakikat yang sebenar dan supaya mereka mencari 
perlindungan pada kehendak dan iradat Allah untuk memohon pertolongan dan taufiq 
serta berpegang dengan-Nya dalam segala apa yang diambil dan ditinggalkan mereka di 
dalam perjalanan hidup mereka. 

Setelah menjelaskan kepada mereka kemungkinan mendapatkan hidayat dan 
kemudahan mengikut jalan yang lurus, maka Allah kembali menjelaskan pula satu 
hakikat agung di sebalik kehendak dan kemahuan mereka, iaitu hakikat bahawa kehendak 
yang berkuasa di sebalik segala sesuatu itu ialah kehendak dan iradat Allah: 




